Ministru kabineta noteikumu projekta

**“Eiropas Savienības atbalsta piešķiršanas kārtība piena ražotājiem par piena ražošanas samazināšanu”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots atbilstoši Lauksaimniecības un lauku attīstības likuma 5. panta ceturtajai daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Komisijas 2016. gada 1612. 8. septembra deleģētā Regula (ES) Nr. 2016/1612, ar ko paredz atbalstu piena ražošanas samazinājumam, (turpmāk – Regula Nr. 2016/1612) paredz piešķirt Eiropas Savienības (turpmāk – ES) atbalstu piena ražotājiem par piena ražošanas samazināšanu.Krievijas Federācijas 2014. gada 7. augustā ieviestais aizliegums importēt noteiktus lauksaimniecības, zivsaimniecības un pārtikas produktus no ES un citām valstīm ir pagarināts līdz 2017. gada nogalei.Krievija bija lielākais Latvijas tirdzniecības partneris trešajās valstīs lauksaimniecības, pārtikas un zivsaimniecības produktu jomā. Uz Krieviju eksportēto pašreizējā importa embargo skarto produktu vērtība 2013. gadā sasniedza 70 milj. EUR, no kuriem 40% veidoja piena produkti.Vissmagāk ir klājies piena nozarei, jo papildus Krievijas importa embargo nozari negatīvi ietekmēja arī ES piena ražošanas kvotu atcelšana no 2015. gada 1. aprīļa (kopumā ES vidēji ražošana pieaugusi vairāk par 5%) un pieprasījuma samazinājums Āzijas reģionā 2014. gadā, īpaši Ķīnā, kas ir viena no lielākajām piena produktu importētājām pasaulē. Situāciju vēl smagāku padara tas, ka Latvijai salīdzinājumā ar pārējām ES valstīm ir viszemākais tiešo maksājumu līmenis par hektāru.Piena iepirkuma vidējā cena kopš embargo līdz 2016. gada jūlijam ir samazinājusies par 40%, noslīdot zem 180 EUR/t. Iepirkuma cenas līmenis jau ilgstoši nenosedz ražošanas izmaksas. Tāpat jārēķinās, ka vasarā piena tradicionāli ir vairāk un cenas zemākas.Ik gadu saimniecību skaits nozarē samazinās par 2 tūkst. un palielinās govju skaits, bet šobrīd ir redzams, ka samazinās ne tikai saimniecību (par 2 261), bet arī govju (par 4421) skaits. Turklāt nozarē pastāv bažas, ka lielo izmaksu dēļ saimniecības negatavos lopbarību.Patlaban saimniecības kāpina ražošanas apjomus, lai saglabātu naudas plūsmu un spētu izpildīt kredītsaistības, jo liela daļa saimniecību ir uzņēmušās ievērojamas kredītsaistības, modernizācijā un attīstībā investējot ~ 30 milj. *euro*.Tādējādi ražotājiem cenu lejupslīdes dēļ nepārtraukti palielinās finansiālie zaudējumi, situācija ir kļuvusi kritiska, un ražotāji sastopas ar nopietniem bankrota draudiem.Arī produktu cenas Latvijā ir zemas, piemēram, vājpiena pulvera cena kopš embargo ir samazinājusies par gandrīz 40%, bet sieram – par 30%.Nozari negatīvi ir ietekmējis eksporta samazinājums ne tikai uz Krieviju, bet arī uz citiem Latvijai nozīmīgiem eksporta tirgiem, jo viss ES iekšējais tirgus, kas ir galvenais Latvijas lauksaimniecības, pārtikas un zivsaimniecības produktu eksporta tirgus, pēc Krievijas importa embargo saskaras ar produktu piedāvājuma pārpilnību.Piena produktu eksports šī gada 1. ceturksnī bijis par 27% mazāks nekā 2015. gada 1. ceturksnī. Lai gan šajā gadā piena eksports ir palielinājies uz Lielbritāniju (par 11%) un Bulgāriju (par 26%), eksportā uz citām valstīm var vērot samazinājuma tendenci, piemēram, uz Azerbaidžānu - 71%, Itāliju - 43,5%, Poliju - 38%, Vāciju - 38%.Tā kā kopš iepriekšējo ES ārkārtas atbalstu piešķiršanas situācija ES, arī Latvijā, piena sektorā nav uzlabojusies, un piena ražošana ES palielinās, Eiropas Komisija (turpmāk – Komisija) ir pieņēmusi lēmumu piešķirt atbalstu piena ražošanas samazināšanai ar kopējo budžetu 150 milj. *euro* visām dalībvalstīm. Atbalsta likmi Komisija ir noteikusi 140 *euro* par tonnu apmērā. Atbalstu varēs saņemt piena ražotājs par piena ražošanas samazināšanu vienā no šādiem 3 mēnešu periodiem (“samazināšanas periods” jeb SP):a) pirmais periods – 2016. gada oktobris, novembris, decembris;b) otrais periods – 2016. gada novembris un decembris un 2017. gada janvāris;c) trešais periods – 2016. gada decembris un 2017. gada janvāris un februāris;d) ceturtais periods – 2017. gada janvāris, februāris, marts.Atbalsts 140 *euro* apmērā par piena tonnu veidojas kā starpība starp piena daudzumu, kas piegādāts piena ražošanas samazināšanas periodā, un piena daudzumu, kas piegādāts tajā pašā iepriekšējā gada 3 mēnešu periodā (“references periods” jeb RP).Piemērs:

|  |  |  |  |  |
| --- | --- | --- | --- | --- |
| ***Pieteikums*** | ***RP*** | ***Plāns!*** | ***SP*** |  |
| 2016. g.21.sept., plkst.12.00 (Briseles laiks) | 2015. g.okt./nov./dec.saražoja 210 tonnu | - 20 tonnu | 2016. g.okt./nov./dec. | ***Faktiskā izpilde*** |
| saražoja 190 tonnu | ***–20 tonnu*** |
| saražoja 200 tonnu | ***–10 tonnu*** |
| Saražoja211 tonnu | ***+ 1 tonna*** |

Izvērtējot situāciju par piena ražotāju veiktajām piena piegādēm Ministru kabineta 2011. gada 1. novembra noteikumu Nr.841 “Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā” 4.11. vai 4.12.3. apakšpunktā minētajam pircējam (turpmāk – pircējs) 2016. gada maijā, jūnijā un jūlijā salīdzinājumā ar attiecīgu periodu iepriekšējā gadā, var secināt, ka kopā 9284 ražotāju ir saražojuši 224,4 t piena (***–***2%); no tiem 55% ražotāju ir samazinājušu piena piegādes par 23%, bet 43% ražotāju ir palielinājuši piena piegādes par 20%.Lauku atbalsta dienests (turpmāk – LAD) administrēs un piešķirs atbalstu saskaņā ar Regulu Nr. 2016/1612, Ņemot vērā, ka vecuma sliekšņa, veselības problēmu u.tml. apsvērumu dēļ piena ražotāja saimniecību (vai tikai piena ganāmpulku) var pārņemt piena ražotāja ģimenes locekļi, var rasties situācija, ka references periodā piena piegādes tika veiktas no viena piena ražotāja, bet samazināšanas periodā un 2016. gada jūlijā piegādes no šī paša ganāmpulka veica cits piena ražotājs, taču abas šīs personas ir pirmās pakāpes radinieki. Tādēļ noteikumu projekts nosaka, ka šādās situācijās, ja saimniecības (ganāmpulka) nodošana ģimenes loceklim notikusi līdz 2016. gada 31. jūlijam, piena piegādes references periodā var uzskatīt par saimniecības pārņēmēja veiktām. Piena ražotājam - atbalsta pretendentam saskaņā ar Regulas Nr. 1612/2016 nosacījumiem, lai saņemtu atbalstu, ir jāiesniedz divi iesniegumi – iesniegums par piena ražošanas samazināšanu (pirms samazināšanas perioda sākuma) un atbalsta izmaksas iesniegums par piena ražošanas samazināšanu (pēc samazināšanas perioda beigām).Ņemot vērā nepieciešamību padarīt pieteikšanos atbalstam pēc iespējas vienkāršāku, kā arī nepieciešamību mazināt pieteikumu iesniegšanas, pieņemšanas un apstrādes radīto administratīvo slogu piena ražotājiem un Lauku atbalsta dienestam, noteikumu projekts paredz pieteikšanos atbalstam veikt LAD elektroniskajā pieteikšanās sistēmā, neparedzot iespēju iesniegumus un dokumentus iesniegt rakstiski. Turklāt, kā elektroniska iesniegumu iesniegšanas metode kā ieteicamā norādīta arī Regulas Nr. 2016/1612 16.preambulā, kur uzsvērts, ka tas ļautu iesniegumus apstrādāt efektīvi.Tādējādi, elektroniskā pieteikšanās sistēma nodrošinās ātru iesniegumu saņemšanu un apstrādi LAD, un arī dos iespēju Latvijas piena ražotājiem izmantot Regulā Nr. 1612/2016 paredzēto atbalstu. Jāņem vērā, ka no iespējamā noteikumu projekta spēkā stāšanās datuma līdz pirmajam iesniegumu pieņemšanas termiņam (2016. gada 21. septembris, skat. zemāk) būs atlikušas tikai dažas dienas, un pieteikuma savlaicīga iesniegšana papīra formātā vai mutiski var nebūt iespējama. Komisijas attiecīgajās ekspertu darba grupās un neformālajās sarunās ar dalībvalstu pārstāvjiem un Komisiju uzklausītā informācija ļauj spriest par to, arī citas dalībvalstis gatavojas lielāko iesniegumu daļu pieņemt tieši pirmajā pieteikšanās termiņā, kas nozīmē, ka jau pirmajā reizē var tikt pieprasīts viss pieejamais atbalsta budžets. Šādā gadījumā, ja, izvēloties citu iesnieguma iesniegšanas metodi, nevis elektronisku, Latvijas piena ražotāji nokavē pieteikšanās termiņu pirmajam samazināšanas periodam, tie, ņemot vērā Regulas Nr. 2016/1612 4. panta 2. punkta otrajā daļā noteikto, nevarēs izmantot ES atbalstu par piena ražošanas samazināšanu. Bez tam, nosacījumu elektroniskai iesniegumu iesniegšanai var pamatot arī to, ka pēc Zemkopības ministrijas novērtējuma par potenciālajiem atbalsta pretendentiem (piena ražotāji, kuri veikuši piena piegādes 2016. gada jūlijā un jau iepriekš ir samazinājuši savu ražošanu, t.i., š.g. maijā, jūnijā un jūlijā, salīdzinot ar tādu pašu periodu 2015. gadā) un atbilstoši LAD informācijai par saskaņā ar Ministru kabineta 2015. gada 10. marta noteikumiem Nr. 126 “Tiešo maksājumu piešķiršanas kārtība lauksaimniekiem” saņemtajiem iesniegumiem 2016. gadam, var secināt, ka tikai 6 piena ražotāji jeb 0,3% no visiem potenciālajiem atbalsta par piena ražošanas samazināšanu pretendentiem iesniegumus tiešmaksājumiem iesniedza papīra formā, savukārt 22 piena ražotāji tiešmaksājumiem nepieteicās. Zemkopības ministrija, LAD un Lauksaimniecības datu centrs plāno informēt ražotājus, lai nodrošinātu visu potenciālo atbalsta pretendentu informētību par pieteikšanās atbalstam kārtību un termiņiem, un iesniegtu iesniegumus elektroniskās pieteikšanās sistēmā. Kā arī, LAD reģionālās pārvaldes sniegs tehnisku palīdzību piena ražotājiem iesniegumu aizpildīšanā elektroniskās pieteikšanās sistēmā.Noteikumu projekta 1.pielikumā ietverto atbalsta pretendenta apliecinājumu 6. punkts paredz atbalsta pretendenta piekrišanu visu informāciju no LAD saistībā ar atbalstu par ražošanas samazināšanu saņemt, izmantojot LAD elektronisko pieteikšanās sistēmu. Ja atbalsta pretendents izvēlētos saņemt šo informāciju, piemēram, pa pastu, pastāv augsts risks, ka informācija līdz atbalsta pretendentam nenonāks savlaicīgi, t.i., līdz š.g. 30. septembrim. Tādējādi, atbalsta pretendents nevarēs uzsākt sava piena ražošanas samazināšanas plāna īstenošanu no š.g. 1. oktobra:1) Regulas Nr. 2016/1612 4. panta 1.punkta otrā daļa paredz, ka dalībvalstij jāinformē atbalsta pretendents septiņu darbdienu laikā pēc dienas, kad beidzas iesnieguma atbalsta saņemšanai iesniegšana. Proti, ja iesniegumu iesniegšana beidzas 2016. gada 21. septembrī plkst. 12 pēc Briseles laika, kā to nosaka Regulas Nr. 2016/1612 2. panta 2. punkta trešās daļas a) apakšpunkts, tad LAD ir jāinformē atbalsta pretendents par tam apstiprināto piena ražošanas samazinājuma apjomu līdz š.g. 30. septembrim. Tai pat laikā, Regulas Nr. 2016/1612 3. pants nosaka, ka LAD ir jāizvērtē iesniegtie iesniegumi atbalsta samazināšanai trīs darbdienu laikā pēc iesniegšanas termiņa beigām, t.i., līdz š.g. 26. septembrim. Atlikušo četru darbdienu laikā Eiropas Komisija (turpmāk – EK) apkopo tai noziņotos samazināšanai pieteiktos apjomus, veic nepieciešamos aprēķinus (ja ir jālieto samazināšanas koeficients) un informē dalībvalstu kompetentās iestādes, kuras tālāk informē katru atbalsta pretendentu par tam apstiprināto samazinājuma apjomu, t.i., apjomu, par kuru tas varēs saņemt atbalstu. 2) Ņemot vērā, ka Regula Nr. 2016/1612 nenosaka termiņu, kurā EK informē dalībvalstu kompetentās iestādes par tām apstiprinātajiem samazinājuma apjomiem, taču saskaņā ar EK ekspertu darba grupās pausto informāciju, tai ir nepieciešamas 1-2 darbdienas šīs informācijas paziņošanai, tad var pieņemt, ka LAD saņems informāciju no EK tikai š.g. 28. septembrī. Tādējādi, lai izpildītu Regulas Nr. 2016/1612 4. panta 1.punkta otrās daļas prasības, LAD būs pieejamas 2 darbdienas, kuru laikā ir jāapstrādā no EK saņemtā informācija un jāsadala dalībvalstij kopējais apstiprinātais samazinājuma apjoms pa individuālajiem iesniegumiem, kā arī jāsagatavo administratīvie akti par katram iesniegumam apstiprināto samazinājuma apjomu un jāpaziņo šie akti caur izvēlēto paziņošanas veidu. Tādēļ ir svarīgi, lai informācijas aprite notiktu ātri un ražotāji savlaicīgi saņemtu tiem saistošo informāciju, ko var īstenot, sniedzot paziņojumus elektroniskajā pieteikšanās sistēmā.Bez tam, veicinot administratīva sloga mazināšanu, Regulas Nr. 2016/1612 2. panta 3. punkta b) un c) apakšpunktā un 5. panta 3.punkta b) apakšpunktā minētie dokumenti ir ražotāja iesniegums (vai, attiecīgi, atbalsta izmaksas pieprasījums), kurā norādītas atbalsta pretendenta veiktās piena piegādes saskaņā ar Lauksaimniecības datu centra rīcībā esošo informāciju, vai šim iesniegumam pievienotas atbalsta pretendenta rīcībā esošu piena piegādes apliecinošu dokumentu kopijas. Tādējādi, ja atbalsta pretendents piekrīt veidlapā automātiski ielasītajiem piena piegāžu datiem, viņš tos apstiprina, bet pretējā gadījumā, norāda savā rīcībā esošo piena piegādes informāciju un iesniegumam pievieno šīs piegādes apliecinošu dokumentu kopijas. Informāciju par šīm piegādēm pirms veidlapu izstrādes LAD iegūs no Lauksaimniecības datu centra par visiem ražotājiem, kuri veikuši piegādes 2016. gada jūlija mēnesī. Lauksaimniecības datu centra rīcībā ir visa nepieciešamā informācija, jo tas uztur datubāzi un arhīvu par ganāmpulkiem, novietnēm, lauksaimniecības dzīvniekiem, lauksaimniecības dzīvnieku īpašniekiem (turētājiem) un dzīvnieku barības apritē iesaistītajām personām, kā arī uztur un attīsta informatīvo sistēmu par piena ražotājiem.Līdz 2017. gada 31. martam Zemkopības ministrija sagatavos un noteiktā kārtībā iesniegs Ministru kabinetā grozījumus Lauksaimniecības un lauku attīstības likumā attiecībā uz dokumentu iesniegšanu un paziņojumu saņemšanu Lauku atbalsta dienesta elektroniskajā pieteikšanās sistēmā. Piena ražotājs uz atbalstu varēs pretendēt tikai vienam samazināšanas periodam, taču, ja ražotājs būs pieteicies pirmajam samazināšanas periodam, tas varēs pieteikties arī ceturtajam periodam, ja uz to brīdi nebūs izlietots pieejamais budžets (150 milj. *euro*) .Iesniegumu par piena ražošanas samazināšanu piena ražotājs varēs iesniegt LAD, ievērojot, ka iesniegumam jānonāk LAD ne vēlāk kā vienā no šādiem datumiem (atkarībā no ražotāja izvēlētā samazināšanas perioda):a) līdz 2016. gada 21. septembra plkst. 12.00 (pēc Briseles laika) – par pirmo periodu; b) līdz 2016. gada 12. oktobra plkst. 12.00 (pēc Briseles laika) – par otro periodu;c) līdz 2016. gada 9. novembra plkst. 12.00 (pēc Briseles laika) – par trešo periodu;d) līdz 2016. gada 7. decembra plkst. 12.00 (pēc Briseles laika) – par ceturto periodu.Regulas 2. panta 3. punkta a) iv) apakšpunkts nosaka, ka plānotajam ražošanas samazinājuma apmēram jābūt ne mazākam par 1500 kg, bet ne lielākam par pusi no references periodā piegādātā piena daudzuma. Savukārt regulas Nr. 2016/1612 2. panta 4. punkts noteic, ka iesniegumi piena ražošanas samazināšanai par apmēru, kas mazāks par minimālo, ir noraidāmi, bet iesniegumi piena ražošanas samazināšanai par apmēru, kas lielāks nekā maksimālais, uzskatāmi par iesniegumiem par apmēru, kas vienāds ar maksimālo samazinājumu. Katru reizi pēc iesniegumu pieņemšanas termiņa beigām LAD līdz trešās darbdienas plkst. 16.00 (pēc Briseles laika) ir jāpārbauda saņemto iesniegumu par piena ražošanas samazināšanu ticamība un atbilstība, un par visiem nenoraidītajiem iesniegumiem jāpaziņo Komisijai.Komisija katru reizi izvērtēs informāciju par dalībvalstu iesniegto apjomu un paziņos dalībvalstīm, par kādu apjomu tās var piešķirt atbalstu, pamatojoties uz kopējo pieejamo ES budžetu. Ja kādā no pieteikšanās reizēm tiek pārsniegts kopējais apjoms, Komisija piemēro samazinājuma koeficientu visam pieteiktajam piena ražošanas samazinājuma apjomam, un dalībvalsts pēc tam to piemēro katram savā teritorijā saņemtajam individuālajam iesniegumam. Ja tiek piemērots samazinājuma koeficients, turpmākie iesniegumu par ražošanas samazināšanu iesniegšanas termiņi vairs nav spēkā.Regulas Nr. 2016/1612 5. panta 1. un 2. punkts noteic, ka, lai saņemtu atbalstu par samazināšanas periodā nepiegādāto (samazināto) piena daudzumu ražotājam LAD jāsaņem ražotāja atbalsta izmaksas pieprasījums 45 dienu laikā pēc samazināšanas perioda beigām. Taču, tā kā atbalsta izmaksas pieprasījums tiks iesniegts elektroniski, un tajā jānodrošina iespēja automātiski ielasīt Lauksaimniecības datu centra rīcībā esošo piena piegādes informāciju katram atbalsta pretendentam, noteikumu projekts paredz, ka LAD uzsāk atbalsta izmaksas pieprasījumu pieņemšanu ne vēlāk kā 20. datumā mēnesī, kas seko samazināšanas perioda pēdējam mēnesim, ņemot vērā, ka informāciju par piegādēm iepriekšējā mēnesī Lauksaimniecības datu centrs iegūst un apkopo ne ātrāk kā katra mēneša 10. datumā, turklāt, ir jādod laiks LAD šos datus iestrādāt elektroniskajās veidlapās.Savukārt, Regulas Nr. 2016/1612 5. panta 4. punkts paredz, ka LAD atbalsts jāizmaksā 90 dienu laikā pēc samazināšanas perioda beigām, pirms tam veicot nepieciešamās pārbaudes un pārliecinoties, ka piena piegādes samazinājums reāli ir noticis. Noteikumu projekts paredz, ka administratīvās pārbaudes par iesniegumiem par piena ražošanas samazināšanu un par atbalsta izmaksas pieprasījumiem par piena ražošanas samazināšanu veiks LAD, balstoties uz Regulas Nr. 2016/1612 2. panta 3. un 4. punktu un 5. panta 3. punktu. Pārbaužu rezultātā LAD pieņems lēmumu par iesnieguma vai izmaksas pieprasījuma pieņemšanu vai noraidīšanu. Noteikumu projekts paredz, ka pārbaudes uz vietas atbalsta pretendenta saimniecībās saskaņā ar Regulas Nr. 2016/1612 5. panta 4. punktu veiks Lauksaimniecības datu centrs, kura rīcībā ir informācija par katra piena ražotāja veiktajām piena piegādēm, liellopu skaitu un kustību ganāmpulkā utml. Lauksaimniecības datu centrs par veiktajām kontrolēm sagatavos ziņojumus, ko iesniegs LAD atbalsta aprēķināšanai. Noteikumu projekts paredz, ka atbalstu, balstoties uz pārbaužu un pārbaužu uz vietas rezultātiem un atbalsta izmaksas pieprasījumā norādītajiem piena daudzumiem, aprēķina un izmaksā LAD.  |
| 3. | Projekta izstrādē iesaistītās institūcijas | Lauku atbalsta dienests un Lauksaimniecības datu centrs. |
| 4. | Cita informācija | Noteikumu projekts tiks virzīts apstiprināšanai Ministru kabinetā tikai pēc Regulas Nr. 2016/1612 spēkā stāšanās, kas saskaņā ar Eiropas Komisijas pausto informāciju, varētu būt 2016. gada 11.septembrī.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskā regulējuma mērķgrupas ir piena ražotāji, kuri saskaņā ar Lauksaimniecības datu centra piena reģistrā uzkrāto informāciju piegādā pienu pārstrādei un kuriem atbilstoši normatīvajiem aktiem par lauksaimniecības un akvakultūras dzīvnieku, to ganāmpulku un novietņu reģistrēšanas kārtību, kā arī lauksaimniecības dzīvnieku apzīmēšanas kārtību ir reģistrētas slaucamās govis vai teles, kas vecākas par 18 mēnešiem. |
| 2. | Tiesiskā regulējuma ietekme uz tautsaimniecību un administratīvo slogu | Paredzēts, ka piena ražotājam, kas vēlēsies saņemt atbalstu, pirms samazināšanas perioda sākuma būs jāiesniedz iesniegums par ražošanas samazināšanu un pēc samazināšanas perioda beigām - atbalsta izmaksas pieprasījums par piena ražošanas samazināšanu.Iesniedzot attiecīgo iesniegumu, atbalsta pretendents varēs izvēlēties, vai Regulas Nr. 2016/1612 2. panta 3. punkta a) ii) apakšpunkta, 2. panta 3. punkta b) un c) apakšpunkta, 5. panta 3. punkta a) ii) apakšpunkta un 5. panta 3. punkta b) apakšpunkta nosacījumu izpildei apstiprināt iesnieguma veidlapā automātiski ielasīto Lauksaimniecības datu centra informāciju par piena piegādēm, vai arī šo informāciju neapstiprināt un iesniegumā norādīt savā rīcībā esošos piena piegādes datus un tos apstiprināt, pievienojot iesniegumam savā rīcībā esošo piena piegādes dokumentu kopijas. LAD atbalstu aprēķinās un izmaksās, balstoties uz atbalsta izmaksas iesniegumā norādītajiem piena daudzumiem un veikto pārbaužu rezultātiem, tai skaitā gadījumos, kad ražotājs nav apstiprinājis iesnieguma veidlapā automātiski ielasītos Lauksaimniecības datu centra datus par piena piegādēm, un iesniegumam pievienojis savā rīcībā esošo piena piegādes dokumentu kopijas. Tā kā ir ļoti svarīgi, lai arī Latvijas piena ražotājiem būtu iespēja saņemt ES atbalstu par piena ražošanas samazināšanu, jo tie jau ilgstoši atrodas nelabvēlīgā finansiālā situācijā un cieš zaudējumus, tiks izmantota elektroniskā pieteikšanās sistēma, kas nodrošinās ātru iesniegumu saņemšanu un apstrādi Lauku atbalsta dienestā.Tomēr pašlaik ir grūti novērtēt ietekmes apmēru, jo nav zināms, cik plaši Latvijas piena ražotāji izmantos minēto atbalstu. |
| 3. | Administratīvo izmaksu monetārs novērtējums | Aprēķins ir veikts, pamatojoties uz pieņēmumiem, ka saskaņā ar Centrālās statistikas pārvaldes (turpmāk – CSP) datiem vienas stundas darbaspēka izmaksas lauksaimniecības sektorā 2016. gada 1. ceturksnī sastādīja 6,79 *euro*, bet valsts pārvaldē – 8,34 *euro*. Tā kā iesniegums par ražošanas samazināšanu un atbalsta izmaksas iesniegums būs jāaizpilda, izmantojot Lauku atbalsta dienesta elektronisko pieteikšanās sistēmu, un tiek pieņemts, ka 100% visi atbalsta pretendenti izvēlēsies iesniegumā apstiprināt automātiski ielasīto Lauksaimniecības datu centra informāciju par piena piegādēm, tad var pieņemt, ka iesnieguma aizpildīšanai tiks tērēts laiks aptuveni 1 stunda.Izvērtējot datus par piena piegādēm 2016. gada maijā, jūnijā un jūlijā, un, salīdzinot ar tādu pašu periodu 2015. gadā, var secināt, ka kopumā 4870 ražotāji ir samazinājuši savu ražošanu par 23%. Tas nozīmē, ka tie varētu būt aptuveni 9740 pieteikumu.Atbalsta pretendenta administratīvās izmaksas sastādītu kopumā 64 356 *euro*, kas veidojas: (6.79 X 1) X (4870 X 2) = 6.79 X 9740 = 66 135 *euro*.Savukārt valsts pārvaldes administratīvās izmaksas:a) LAD (8.34 X 0.25) X (5 X 1896) = 2.085 x 9740 = 20 308 *euro;*b) Lauksaimniecības datu centram (8.34 X 0.25) X (2 X 3247) = 2.085 x 6494 = 13 540 *euro.* |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 3 802 400 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 3 802 400 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 3 802 400 | 0 | 0 |
| 2.1. valsts pamatbudžets | 0 | 0 | 3 802 400 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 |  | 0 | 0 | 0 |
| 3.1. valsts pamatbudžets | 0 |  | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  | 0 |  |  |
| 5.1. valsts pamatbudžets |  | 0 |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Izvērtējot datus par piena piegādēm 2016. gada maijā, jūnijā un jūlijā, un, salīdzinot ar tādu pašu periodu 2015. gadā, var secināt, ka šajā periodā 9284 ražotāju ir saražojuši 224,4 tonnas piena, kas ir par 2% mazāk nekā tādā pašā periodā 2015. gadā. Kopumā 4870 ražotāji ir samazinājuši savu ražošanu par 23% jeb 27 160 tonnām piena.Pieņemot, ka par šādu apjomu piena ražotāji varētu pieteikt uz atbalstu un kopā ir 4 pieteikšanās kārtas, tad tas varētu sastādīt 3,8 milj. *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Kopējais budžets ES atbalstam par piena ražošanas samazināšanu ir noteikts 150 milj. *euro* visām dalībvalstīm un, pēc Komisijas aplēsēm, tas aptver aptuveni 1,07 milj. tonnas piena.Regula Nr. 2016/1612 paredz atbalstu 140 *euro* apmērā par piena tonnu un tas veidojas kā starpība starp piena apjomu, kas piegādāts piena ražošanas samazināšanas periodā, un piena apjomu, kas piegādāts tajā pašā iepriekšējā gada 3 mēnešu jeb references periodā. Valsts finansējums šajā gadījumā nav jāparedz.LAD atbalstu izmaksās 90 dienu laikā pēc katra samazināšanas perioda, kad būs saņemti atbalsta iesniegumi par attiecīgo samazināšanas periodu. Šobrīd ir grūti paredzēt finansējuma apmēru, jo tas būs atkarīgs no iesnieguma skaita.Atbalsts par piena ražošanas samazināšanu ir 100% ES atbalsts un valsts finansējums šim atbalstam nav jāparedz. Atbalsts no ES budžeta būs aptuveni 3,8 milj. *euro,* bet atbalsta summa var mainīties atkarībā no iesnieguma skaita un samazinātā piena apjoma. Nauda tiks izmaksāta no Zemkopības ministrijas budžeta apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014-2020)” budžeta līdzekļiem.Nepieciešamo finansējumu Zemkopības ministrija normatīvajos aktos noteiktajā kārtībā pieprasīs no valsts pamatbudžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

*Anotācijas IV sadaļa – projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.\2016/1612 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 2016/1612. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2016/16121. panta 2. punkts  | 4. un 5. punkts | Ieviests pilnībā. | Neparedz stingrākas prasības. Ņemot vērā, ka vecuma sliekšņa, veselības problēmu utml. iemeslu dēļ piena ražotāji mēdz nodot saimniecības vai to daļas saviem ģimenes locekļiem, noteikumu projekta 4.punkta otrā daļa paredz iespēju atbalsta pretendentam references periodā piegādātajos piena daudzumos ieskaitīt arī no ģimenes locekļa pārņemtās saimniecības piegādāto piena daudzumu. Ņemot vērā nepieciešamību nodrošināt ātru un efektīvu iesniegumu iesniegšanu un to apstrādi LAD, noteikumu projekta 5.punkts nosaka, ka piena ražotājam jābūt reģistrētam vienotajā zemkopības nozares informācijas sistēmā, kas ļaus LAD nodrošināt ražotāja piena piegādes informācijas automātisku ielasīšanu iesnieguma aizpildīšanas brīdī, balstoties uz Lauksaimniecības datu centra sagatavotajiem datiem.  |
| Regulas Nr. 2016/16122. panta 2. un 3.punkts | 6.1. apakšpunkts, 1.pielikums | Ieviests pilnībā. | Neparedz stingrākas prasības.Noteikumu projekts paredz, ka LAD izstrādās iesniegumu veidlapas elektroniskajā pieteikšanās sistēmā, kurā ražotājam jāiesniedz iesniegums. Tas nepieciešams ātrai informācijas apritei, iespējai ievērot iesniegumu iesniegšanas termiņus, un iesniegumu efektīvai un ātrai apstrādei. Noteikumu projekts paredz, ka iesniegumu veidlapās LAD iekļauj piena ražotāja apliecinājumus par iesniegto datu korektumu, uzskaites veikšanu, atļaujām veikt pārbaudes, nepamatoti saņemta atbalsta atmaksāšanu u.tml. |
| Regulas Nr. 2016/16125. panta 2. un 3. punkts | 6.2. apakšpunkts, 1. pielikums | Ieviests pilnībā. | Neparedz stingrākas prasības.Noteikumu projekts paredz, ka LAD izstrādās iesniegumu veidlapas elektroniskajā pieteikšanās sistēmā, kurā ražotājam jāiesniedz iesniegums. Tas nepieciešams ātrai informācijas apritei, iespējai ievērot iesniegumu iesniegšanas termiņus, un iesniegumu efektīvai un ātrai apstrādei. Noteikumu projekts paredz, ka iesniegumu veidlapās LAD iekļauj piena ražotāja apliecinājumus par iesniegto datu korektumu, uzskaites veikšanu, atļaujām veikt pārbaudes, nepamatoti saņemta atbalsta atmaksāšanu u.tml. |
| Regulas Nr. 2016/16122. panta 3. punkta b) un c) punkts, 5. panta 3. punkta b) punkts | 7. un 8. punkts | Ieviests pilnībā. | Neparedz stingrākas prasības.Projekta 7. punkts paredz iespēju, ka ražotājs Regulā Nr. 2016/1612 prasīto informāciju par piena piegādēm un tās apliecinošus dokumentus var iesniegt, apstiprinot iesnieguma veidlapā automātiski ielasītos Lauksaimniecības datu centra uzkrātos piena piegādes datus, vai arī, pievienot savā rīcībā esošu piena piegādes apliecinošu dokumentu kopijas. Projekta 8. punkts paredz iespēju, ka ražotājs Regulā Nr. 2016/1612 prasīto informāciju par piena piegādēm un tās apliecinošus dokumentus var iesniegt, apstiprinot pieprasījuma veidlapā automātiski ielasītos Lauksaimniecības datu centra uzkrātos piena piegādes datus, vai arī, pievienot savā rīcībā esošu piena piegādes apliecinošu dokumentu kopijas. |
| Regulas Nr. 2016/1612 2. panta 2. punkta trešās daļas a), b), c), d) apakšpunkts | 9. punkts | Ieviests pilnībā. | Neparedz stingrākas prasības.Ņemot vērā, ka atbalsta pasākuma izmantošana ir piena ražotājiem brīvprātīga, un to, ka piena ražotāja plāni attiecībā uzražošanas samazināšanu var mainīties, noteikumu projekts paredz ražotājam iespēju, ievērojot Regulā Nr. 2016/1612 noteiktos pilnīgu iesniegumu saņemšanas termiņus, grozīt savu iesniegto iesniegumu par piena ražošanas samazināšanu.  |
| Regulas Nr. 2016/1612 5. panta 2. punkta pirmā daļa, 2.panta 2.punkta trešā daļa | 10. punkts | Ieviests pilnībā. | Noteikumu projekts paredz atbalsta izmaksas pieprasījumu pieņemšanu uzsākt ne vēlāk kā 20.dienā pēc samazināšanas perioda beigām, t.i., pēc tam, kad no Lauksaimniecības datu centra būs saņemti dati atbalsta pretendentu veiktajām piena piegādēm samazināšanas periodā. Saskaņā ar Ministru kabineta 2011. gada 1. novembra noteikumu Nr. 841 “Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā” 1111. apakšpunktu, Lauksaimniecības datu centrs datus par katra piena ražotāja iepriekšējā mēnesī pirmajiem pircējiem piegādātiem piena apjomiem saņem līdz katra mēneša 10. datumam. Taču ir nepieciešams šos datus apkopot, pārbaudīt un iesniegt LAD, kuram, savukārt, ir nepieciešams zināms laiks, lai šos datus iekļautu elektroniskajās veidlapās. Tiek paredzēts, ka kopējais nepieciešamais laiks no datu saņemšanas Lauksaimniecības datu centrā līdz datu ievadei LAD elektroniskajās veidlapās sasniegs 10 dienas. Taču, ja to būs iespējams izdarīt ātrāk, LAD, izmantojot elektroniskās pieteikšanās sistēmu informēs atbalsta pretendentus par iespēju uzsākt atbalsta izmaksas pieprasījumu iesniegšanu pirms 20.datuma.  |
| Regulas Nr. 2016/1612 2. panta 3. un 4. punkts, 5. panta 3. punkts  | 11.1 un 11.2. apakšpunkts | Ieviests pilnībā. | Neparedz stingrākas prasības. |
| Regulas Nr. 2016/1612 5. panta 4. punkts | 12. punkts | Ieviests pilnībā. | Neparedz stingrākas prasības. Notikumu projekts paredz, ka fiziskās kontroles uz vietas saimniecībās veiks Lauksaimniecības datu centrs un iesniegs LAD ziņojumu par kontroles rezultātiem.  |
| Regulas Nr. 2016/1612 5. panta 4., 5. un 6. punkts | 13. punkts | Ieviests pilnībā. | Neparedz stingrākas prasības. |
| Regulas Nr. 2016/1612 7. pants | 14. un 15. punkts | Ieviests pilnībā. | Neparedz stingrākas prasības.Noteikumu projekts paredz, ka informāciju Komisijai sniedz Zemkopības ministrija, kas informāciju iegūst no LAD. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas Nr. 2016/1612 2. panta 2.punkta pirmā daļa un 5. panta 2.punkta pirmā daļa noteic, ka, attiecīgi, atbalsta iesniegumi par piena ražošanas samazināšanu un atbalsta izmaksas pieprasījumi par piena ražošanas samazināšanu iesniedzami, izmantojot dalībvalsts noteiktu metodi. Bez tam, Regulas Nr. 2016/1612 16.preambula ka ieteicamo metodi šo dokumentu iesniegšanai jāizmanto elektroniskos līdzekļus, lai nodrošinātu efektīvu administrēšanu. Tādēļ noteikumu projekta 6. punkts paredz, ka atbalsta pretendenti pieteikšanos veiks elektroniski, izmantojot LAD elektroniskās pieteikšanās sistēmu. Elektroniskā pieteikšanās sistēma nodrošinās ātru iesniegumu saņemšanu un apstrādi LAD, un arī dos iespēju Latvijas piena ražotājiem izmantot Regulā Nr. 1612/2016 paredzēto atbalstu. Ja, izvēloties citu iesnieguma iesniegšanas metodi, nevis elektronisku, Latvijas piena ražotāji nokavē pieteikšanās termiņu pirmajam samazināšanas periodam, tie, ņemot vērā Regulas Nr. 2016/1612 4. panta 2. punkta otrajā daļā noteikto, nevarēs izmantot ES atbalstu par piena ražošanas samazināšanu. Jāņem vērā, ka no iespējamā noteikumu projekta spēkā stāšanās datuma līdz pirmajam iesniegumu pieņemšanas termiņam (2016. gada 21. septembris, skat. zemāk) būs atlikušas tikai dažas dienas, un pieteikuma savlaicīga iesniegšana papīra formātā vai mutiski var nebūt iespējama. Zemkopības ministrija, LAD un Lauksaimniecības datu centrs plāno informēt ražotājus, lai nodrošinātu visu potenciālo atbalsta pretendentu informētību par pieteikšanās atbalstam kārtību un termiņiem, un iesniegtu iesniegumus elektroniskās pieteikšanās sistēmā. Kā arī, LAD reģionālās pārvaldes sniegs tehnisku palīdzību piena ražotājiem iesniegumu aizpildīšanā elektroniskās pieteikšanās sistēmā.Regulas Nr. 2016/1612 2. panta 2. punkta otrā daļa un 5. panta 2.punkta otrā daļa noteic, ka dalībvalsts var lemt par to vai atļaut iesniegumus savu biedru vārdā iesniegt atzītām ražotāju organizācijām vai kooperatīviem.Latvijā piena nozares ražotāju organizāciju atzīšana tiek veikta saskaņā ar Ministru kabineta 2013. gada 5. februāra noteikumiem Nr. 80 “Piena un piena produktu ražotāju organizāciju atzīšanas un to darbības uzraudzības kārtība”, taču līdz šim neviena ražotāju organizācija piena nozarē Latvijā nav atzīta. Saskaņā ar Lauksaimniecības datu centra informāciju, Latvijā darbojas 34 kooperatīvās sabiedrības, kas reģistrētas kā pirmie piena pircēji un veic piena iepirkšanu no saviem biedriem – piena ražotājiem. Lai nodrošinātu ātru iesniegumu apstrādi, un ņemot vērā, ka Regulas Nr. 2016/1612 neparedz segt administratīvās izmaksas, kas radušās kooperatīvam, sagatavojot iesniegumu atbalsta pretendenta vārdā, Latvija nav izvēlējusies iespēju kooperatīviem iesniegt iesniegumus. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Sagatavotais projekts 2016. gada 12. augustā, bet precizētais projekts – 2016. gada 31. augustā, izsūtīts lauksaimnieku nevalstiskajam organizācijām – Lauksaimnieku organizāciju sadarbības padomei, Latvijas Lauksaimniecības kooperatīvu asociācijai un Zemnieku Saeimai vienlaikus ar projekta virzīšanu saskaņošanai ministrijām saskaņā ar Ministru kabineta Kārtības ruļļa 111. punktu.Par 12. augustā izsūtīto projektu rakstiski komentāri netika saņemti. Projekts tika precizēts atbilstoši Regulas Nr. 2016/1612 projekta redakcijā veiktajām izmaiņām uz 2016. gada 26. augustu.  |
| 2. | Sabiedrības līdzdalība projekta izstrādē  | Pašreizējā noteikumu projekta izstrādes posmā tas apspriests ar Lauksaimnieku organizāciju sadarbības padomi, Latvijas Lauksaimniecības kooperatīvu asociāciju un Zemnieku Saeimu. |
| 3. | Sabiedrības līdzdalības rezultāti  | Sociālie partneri atbalsta noteikumu projekta tālāku virzību esošajā redakcijā. |
| 4. | Saeimas un ekspertu līdzdalība | Noteikumu projekts šo jomu neskar. |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Normatīvā akta izpildi nodrošinās Lauku atbalsta dienests. |
| 2. | Projekta izpildes ietekme uz pārvaldes funkcijām  | Noteikumu projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts šo jomu neskar. |
| 6. | Cita informācija | Nav |

Zemkopības ministra p.i. Uldis Augulis

09.09.2016. 15:23

5103

I. Orlova

67027376, Inga.Orlova@zm.gov.lv